Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A személyi jövedelemadóról szóló 1995. évi CXVII. törvény (Szja.) 7. § (1) bekezdés a) pontja kimondja, hogy a jövedelem kiszámításánál nem kell figyelembe venni a nyugdíjat, a nyugdíjban részesülõ magánszemélyt megilletõ baleseti járadékot, valamint azt a bevételt, amely e törvény 1. számú melléklete vagy más törvény elõírása alapján adómentes”.
Paragraph Index: 323

A személyi jövedelemadóról szóló 1995. évi CXVII. törvény (Szja.) 7. § (1) bekezdés a) pontja kimondja, hogy a jövedelem kiszámításánál nem kell figyelembe venni a nyugdíjat, a nyugdíjban részesülõ magánszemélyt megilletõ baleseti járadékot, valamint azt a bevételt, amely e törvény 1. számú melléklete vagy más törvény elõírása alapján adómentes”. Az Szja 1. számú mellékletének 1.3. pontja pedig kifejezetten nevesíti az állami szociális rendszer keretében, illetõleg a helyi önkormányzat, továbbá az egyház és az egyházi karitatív szervezetek által nyújtott szociális segélyt. A Szja. hivatkozott rendelkezései értelmében tehát a rendszeres szociális segély olyan adómentes bevétel, amelyet jövedelemként nem lehet figyelembe venni. Véleményünk szerint ebbõl az következik, hogy a családi jövedelemhatár összegének megállapításakor nem pusztán a segélyt igénylõ részére, hanem a vele közös háztartásban élõ családtagja számára folyósított rendszeres szociális segély összegét sem lehet számításba venni. A panaszügy kivizsgálása során állásfoglalást kértünk a regionális közigazgatási hivatal szociális és gyámhivatal vezetõjétõl, aki egyetértett kezdeményezésünkkel, véleménye szerint az országgyûlési biztos jelentése pontosan tartalmazza a szociálissegély-ügyekre vonatkozó jogszerû eljárásmódot. 2007/67/II. szám

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes